Димитър Донев
Сонет

chitanka.info

Може би не е така.

Може би си права още.

Махнах весело с ръка,

а не спя до късно нощем.

Мислех ще намеря лек,

друг ще срещна, ще забравя,

но най-свидният човек

все остава Богу равен.

Като прилив на река,

като първи трепет мощен,

ненадейно все така

идва и се връща още

и с невидима ръка

буди моя сън среднощен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.